# BreadTube

BreadTube, o LeftTube, és un terme que s'utilitza per referir-se a un grup informal de creadors de contingut en línia que ofereixen opinions editorials i conferències educatives des de perspectives socialistes, comunistes, anarquistes i d'altres perspectives d'esquerra. Els creadors de BreadTube solen publicar vídeos a YouTube on es comenten altres plataformes en línia com Reddit i utilitzen els mateixos títols, descripcions i etiquetes que els usuaris d'extrema dreta de YouTube, de manera que el seu contingut es recomana als mateixos espectadors per a «rebentar les bombolles polítiques de YouTube». Els uneix un interès comú de combatre l'extrema dreta a la xarxa i la voluntat de comprometre's amb qüestions socials i polítiques. Aquests creadors barregen la política amb els altres interessos propis, com ara el cinema, els videojocs, la cultura popular, la història i la filosofia.

## Història

El terme BreadTube prové de La conquesta del pa de Piotr Kropotkin, un llibre que exposa com aconseguir l'anarcocomunisme i com funcionaria una societat anarcocomunista. El moviment BreadTube en si no té un origen clar, tot i que molts canals de BreadTube van començar en un esforç per combatre el contingut contrari als social justice warriors que va guanyar força a mitjan anys 2010.
Els creadors de BreadTube participen en una mena de «segrest algorítmic» triant de centrar-se en els mateixos temes que comenten els creadors de contingut d'ultradreta. Això permet recomanar els seus vídeos al mateix públic que consumeix vídeos d'extrema dreta i, per tant, exposar a un públic més ampli els seus punts de vista. Molts creadors de contingut de BreadTube es financen mitjançant el micromecenatge i els canals sovint serveixen d’introducció a la ideologia d'esquerres per als usuaris més joves.
El terme és informal i sovint controvertit ja que no hi ha criteris consensuats d'inclusió. Segons The New Republic, el 2019, les cinc persones més esmentades com a exemples són Natalie Wynn, Lindsay Ellis, Harry Brewis, Abigail Thorn i Shaun, mentre que Kat Blaque i Anita Sarkeesian es citen com influències significatives. Ian Danskin i Steven Bonnell també han estat descrits com a part de BreadTube. Segons The Conversation, a partir de 2021, els creadors de contingut de BreadTube «reben desenes de milions de visualitzacions al mes i han estat esmentats cada vegada més als mitjans de comunicació i al món acadèmic com a estudi de cas en el fenomen de la desradicalització».

## Referències

* 1 2 Somos, Christy. «Dismantling the 'Alt-Right Playbook': YouTuber explains how online radicalization works» (en anglès). CTVNews, 25-10-2019. Arxivat de l'original el 15 febrer 2020. [Consulta: 3 juliol 2020].
* ↑ Alexander, Julia. «Carlos Maza is back on YouTube and ready to fight» (en anglès). The Verge, 31-01-2020. Arxivat de l'original el 31 juliol 2020. [Consulta: 3 juliol 2020].
* ↑ «Youtube: Auf der anderen Seite die linken Influencer» (en alemany). Die Zeit, 13-01-2020. [Consulta: 3 juliol 2020].
* 1 2 Kuznetsov, Dmitry; Ismangil, Milan (en anglès) TripleC: Communication, Capitalism & Critique, 18, 1, 13-01-2020, pàg. 204–218. DOI: 10.31269/triplec.v18i1.1128. ISSN: 1726-670X [Consulta: 3 juliol 2020].
* ↑ Mitchell Lee, Alexander. «BreadTube, els activistes de YouTube que proven de guanyar l'extrema dreta jugant al seu joc». Vilaweb, 14-03-2021. [Consulta: 27 juny 2021].
* 1 2 «A Thorn in YouTube's Side Digs In Even Deeper» (en anglès americà). The New York Times. Arxivat de l'original el 12 febrer 2020. [Consulta: 3 juliol 2020].
* ↑ «Can the Left Win YouTube?». , 02-07-2019.
* 1 2 «Three: Mirror Image» (en anglès). , 30-04-2020.
* ↑ Lee, Alexander Mitchell. «Meet BreadTube, the YouTube activists trying to beat the far-right at their own game» (en anglès). The Conversation, 08-03-2021. [Consulta: 27 maig 2021].
* 1 2 Lee, Alexander Mitchell. «Meet BreadTube, the YouTube activists trying to beat the far-right at their own game» (en anglès). [Consulta: 27 juny 2021].